钦定古今图书集成/明伦汇编/宫闱典/第095卷 > 昌国大长公主 昌国大长公主 俱下嫁忽
## 钦定古今图书集成/明伦汇编/宫闱典/第095卷 > 昌国大长公主 昌国大长公主 俱下嫁忽

怜

按《元史公主表》：“昌国大长公主，伯牙鲁罕宪宗女，适
札忽尔陈子昌忠宣王忽怜继室，以昌国大长公主
不兰奚。”按《孛秃传》，“札忽儿臣次子忽怜，尚宪宗女
伯牙鲁罕公主，后脱黑帖木儿叛，世祖命忽怜与失
列及等讨之，大战终日，脱黑帖木儿败走，帝嘉之，复
令尚宪宗孙女不兰奚公主。宋平，封以广州。乃颜声
剌”哈儿叛，世祖亲征，薛彻坚等与哈剌罕屡战。帝召
忽怜至，薛彻坚等战于程火失温之地，哈答罕众甚
盛，忽怜以兵二百迎敌，败之。哈答罕等走度猱河，还
其巢穴。逾年夏，帝命忽怜复征之，至曲列儿、塔兀儿
二河之间，大战，其众皆度塔兀河遁去，馀百人逃匿
山谷。忽怜即率兵二百徒步追之。薛彻坚止之曰：“彼
亡命者，安得徒行！”忽怜不听，往杀其众。薛彻坚以闻，
赐金一铤、银五铤。又逾年，复往征之，与哈答罕遇于
兀剌河，忽怜夜率千人潜入其军，尽杀之。帝赐钞五
万贯、金一铤、银十铤。忽怜薨，赠效忠保德辅运佐理
功臣、太师、开府仪同三司、驸马都尉、上柱国，追封昌
王，谥忠宣。